section_heading: Izvedba sustava
paragraph_text: Sustav se sastoji od velikog broja zasebnih vitala što loše utječe na cijenu sustava. Svaka samarica ima svoje vitlo i čelik čelo koje nose (drže) samaricu, a također je i namještaju po visini. To uže (roza boje-broj 2) se naziva uzda (ili klobučnica), iako se taj izraz nikada nije upotrebljavao na brodovima, gdje se uvijek nazivalo gondolijera. Svaka samarica ima po jednu vezu boka broda i vrha samarice (crnom bojom na crtežu-oznaka broj 7), koja je često također imala vitlo za rukovanje. Ovo čelično uže ili čelik-čelo se naziva brk (na brodovima je prisutan izraz sinjalet) i služi za pomicanje samarice od centra prema vanjskom dijelu broda. Unutarnji brk (na brodovima je bio izraz španjola) služi kao veza između dvije samarice (plava boja na crtežu ili broj 3), te pokreće samarice jednu ka drugoj (tj. prema unutra). I unutarnji brk, kao i ostala čelik čela ima vitlo za rukovanje. Ovome treba pribrojiti i po jedno teretno vitlo na koje je spojeno teretno uže(ili manat na brodu) samarice (zelenom bojom na crtežu ili broj 1), čime se dobiva zbroj od sedam vitla potrebnih za rad udvojene samarice.